2021. gada 25. janvārī Rīkojums Nr. 48

Rīgā (prot. Nr. 8 16. §)

**Grozījums Ministru kabineta 2019. gada 23. jūlija rīkojumā Nr. 385**

**"Par Satiksmes ministrijas ilgtermiņa saistībām jauno elektrovilcienu projekta īstenošanai"**

Izdarīt Ministru kabineta 2019. gada 23. jūlija rīkojumā Nr. 385 "Par Satiksmes ministrijas ilgtermiņa saistībām jauno elektrovilcienu projekta īstenošanai" (Latvijas Vēstnesis, 2019, 150. nr.) grozījumu un izteikt 1. un 2. punktu šādā redakcijā:

"1. Atļaut Satiksmes ministrijai (akciju sabiedrībai "Pasažieru vilciens") uzņemties valsts budžeta ilgtermiņa saistības laikposmā no 2019. līdz 2025. gadam, lai nodrošinātu akciju sabiedrībai "Pasažieru vilciens" finansējumu, kas nepārsniedz 257 888 753 *euro*, 32 jaunu elektrovilcienu, rezerves daļu fonda pieciem gadiem un elektrovilcienu uzturēšanas iekārtu iegādei (noslēdzot līgumu ar *ŠKODA VAGONKA A. S.*), elektrovilcienu ražošanas uzraudzībai, kā arī vilcienu remonta centra izbūvei (turpmāk – jauno elektrovilcienu projekts).

2. Satiksmes ministrijai izveidot jaunu valsts budžeta apakšprogrammu 31.09.00 "Dotācija jauno vilcienu iegādei un remonta centra izbūvei" un noteikt valsts budžeta ilgtermiņa saistības jauno elektrovilcienu projekta īstenošanai:

2.1. 2019. gadā – 36 432 313 *euro*;

2.2. 2020. gadā – 0 *euro*;

2.3. 2021. gadā – 7 902 400 *euro*;

2.4. 2022. gadā – 125 923 040 *euro*;

2.5. 2023. gadā – 44 268 000 *euro*;

2.6. 2024. gadā – 40 688 689 *euro*;

2.7. 2025. gadā – 2 674 311 *euro*."

Ministru prezidents A. K. Kariņš

Satiksmes ministrs T. Linkaits